cyanic-selkie/wikianc huggingface dataset:
চৌম্বক ফ্লাক্স
বিবরণ
চৌম্বকীয় মিথস্ক্রিয়া ভেক্টর ক্ষেত্রের সাপেক্ষে বর্ণনা করা হয়, যেখানে প্রত্যেকটি বিন্দুকে একটি ভেক্টর মান দেওয়া হয়, যা নির্ধারণ করে কোনো গতিশীল আধান ঐ বিন্দুতে কি পরিমাণ বল অনুভব করবে (লরেঞ্জ বল দেখুন)। যেহেতু শুরুতে একটি ভেক্টর ক্ষেত্র কল্পনা করা বেশ কঠিন, তাই প্রাথমিক পদার্থবিদ্যায় বলরেখা দ্বারা এই ক্ষেত্রটি কল্পনা করা হয়। এই সরলীকৃত চিত্রে, কিছু কিছু তলের ক্ষেত্রে, চৌম্বক ফ্লাক্স ঐ তলের মধ্য দিয়ে অতিক্রান্ত বলরেখার সংখ্যার সমানুপাতিক (কিছু ক্ষেত্রে, চৌম্বক ফ্লাক্সকে নির্দিষ্টভাবে ঐ তলের মধ্য দিয়ে অতিক্রান্ত বলরেখার সংখ্যার সমান হিসেবে সংজ্ঞায়িত করা হতে পারে; যদিও আসলে এটি বিভ্রান্তিকর তবুও এই প্রভেদ ততটা গুরুতর নয়)। চৌম্বক ফ্লাক্স হলো ঐ তলের মধ্য দিয়ে অতিক্রান্ত বলরেখার নিট সংখ্যা; অর্থাৎ একদিকে প্রবাহিত বলরেখা ও তার বিপরীত দিকে প্রবাহিত বলরেখার বিয়োগফল (বলরেখা কোনদিকে ধনাত্মক আর কোনদিকে ঋণাত্মক হবে তা জানার জন্য নিচে দেখুন) । উচ্চতর পদার্থবিদ্যায়, বলরেখার রূপায়নটি প্রত্যাখ্যান করা হয় এবং চৌম্বক ফ্লাক্স সঠিকভাবে, কোনো তলের লম্ব বরাবর, এর ভেতর দিয়ে প্রবাহিত চৌম্বক ক্ষেত্রের ফ্লাক্স ঘনত্বের উপাংশের সমাকলন হিসেবে সংজ্ঞায়িত করা হয়। যদি চৌম্বক ক্ষেত্র ধ্রুবক হয় তবে, ভেক্টর ক্ষেত্র S এর মধ্য দিয়ে প্রবাহিত চৌম্বক ফ্লাক্স, থাম্ব|তলের প্রত্যেকটি বিন্দুর লম্ব বরাবর একটি দিক ধরা হয়, অতঃপর কোনো বিন্দুর চৌম্বক ফ্লাক্স হলো এই দিক বরাবর চৌম্বক ক্ষেত্রের উপাংশ। থাম্ব|পরিবর্তনশীল চৌম্বকক্ষেত্রে কোনো তলের ভেতর দিয়ে চৌম্বক ফ্লাক্স নির্ণয়ের জন্য তলকে অসংখ্য ক্ষুদ্র অংশে বিভক্ত করা হয়, যাদের পৃথকভাবে চৌম্বক ক্ষেত্র ধ্রুবক বলে ধরা যায়। অতঃপর মোট চৌম্বক ফ্লাক্স হলো ক্ষুদ্র অংশগুলোর সরল যোগফল।
যেখানে B হলো চৌম্বক ক্ষেত্রের মাত্রা (চৌম্বক ফ্লাক্স ঘনত্ব), যার একক হলো Wb/m2 (টেসলা), S হলো তলের ক্ষেত্রফল এবং θ হলো S বরাবর লম্বরেখা ও চৌম্বক বলরেখার মধ্যবর্তী কোণ। পরিবর্তনশীল চৌম্বকক্ষেত্রের জন্য, আমরা প্রথমে অসীম সংখ্যক ক্ষুদ্র অংশ dS কে বিবেচনা করি, যার চৌম্বকক্ষেত্র স্থির বলে ধরা যেতে পারে:
অর্থাৎ, একটি পূর্ণাঙ্গ তল S অসীম সংখ্যক ক্ষুদ্র অংশে বিভক্ত করা যায়, এবং ঐ তলের চৌম্বক ফ্লাক্স হবে এদের সমাকলন এর সমান:
চৌম্বক ভেক্টর বিভব A এর সংজ্ঞা থেকে এবং কার্ল এর মৌলিক উপপাদ্য থেকে এভাবেও চৌম্বক ফ্লাক্স সংজ্ঞায়িত করা যায়:
যেখানে ∂S হিসেবে বর্ণিত, S তলের সীমানা দিয়ে রৈখিক সমাকলন করা হয়।
বদ্ধ তলের ভেতর দিয়ে চৌম্বক ফ্লাক্স
থাম্ব|বদ্ধ (বামে) ও উন্মুক্ত (ডানে) তলের কিছু উদাহরণ। বামে: একটি গোলকের তল, একটি টোরাসের তল, একটি ঘনকের তল। ডানে: চাকতির তল, বর্গাকার তল, গোলার্ধের তল।
গাউসের চুম্বকত্বের সূত্র, যা ম্যাক্সওয়েলের সমীকরণ চারটির মধ্যে অন্যতম, বলে যে, বদ্ধ তলের ভেতর দিয়ে প্রবাহিত চৌম্বক ফ্লাক্সের মান ০ (বদ্ধ তল হলো এমন তল যা কোনো ছিদ্র ব্যতীত কোনো স্থান পরিপূর্ণভাবে আবদ্ধ করে রাখে)। এককপোল বিশিষ্ট চৌম্বক (ম্যাগনেটিক মনোপোল) কখনও খুঁজে পাওয়া যায়নি, এই পর্যবেক্ষণের ওপর ভিত্তি করে সূত্রটি তৈরী হয়েছে।
সোজা কথায়, গাউসের চুম্বকত্বের সূত্রের বিবৃতি হলো:
যেকোনো বদ্ধ তল S এর জন্য।
উন্মুক্ত তলের ভেতর দিয়ে চৌম্বক ফ্লাক্স
বদ্ধ তলের ভেতর দিয়ে প্রবাহিত চৌম্বক ফ্লাক্সের মান সর্বদা শূন্য হলেও, উন্মুক্ত তলের ক্ষেত্রে তা বাধ্যতামূলকভাবে শূন্য নয় এবং তড়িচ্চুম্বকত্বে এটি একটি গুরুত্বপূর্ণ পরিমাপ।
কোনো তলের মোট চৌম্বক ফ্লাক্স নির্ণয়ের সময় শুধুমাত্র তলের সীমানা নির্ধারণ করতে হয়, তলটির প্রকৃত আকার এখানে অপ্রাসঙ্গিক এবং একই সীমানা বিশিষ্ট তলের সমাকলন সমানই হবে। এটি বদ্ধ তলের চৌম্বক ফ্লাক্স ০ হওয়ার স্পষ্ট ফলাফল।
পরিবর্তনশীল চৌম্বক ফ্লাক্স
উদাহরণস্বরূপ, তড়িৎবাহী তারের মধ্য দিয়ে প্রবাহিত চৌম্বক ফ্লাক্সের মানে পরিবর্তন করা হলে কুন্ডলীতে তড়িচ্চালক শক্তি তথা তড়িৎ প্রবাহ তৈরী হবে। এই সম্পর্কটি ফ্যারাডের সূত্রে বিবৃত: থাম্ব|একটি উন্মুক্ত তল Σ এর ক্ষেত্রে, তলের সীমানা, ∂Σ, বরাবর তড়িচ্চালক শক্তি হলো কোনো চৌম্বক ক্ষেত্র B (চিত্রে F দ্বারা প্রকাশিত) অতিক্রমে তলের সীমানা বরাবর বেগ, v ও পরিবর্তনশীল চৌম্বক ক্ষেত্র দ্বারা সৃষ্ট আবিষ্ট তড়িৎ ক্ষেত্রের সমষ্টির সমান।
তড়িৎ ফ্লাক্সের সাথে তুলনা
যেখানে,
বদ্ধ তলে E এর ফ্লাক্স সর্বদা শূন্য নয়, যা তড়িৎ একক আধানের অর্থাৎ মুক্ত ধনাত্মক বা ঋণাত্মক আধানের অস্তিত্ব নিশ্চিত করে।
লকি ফার্গুসন
লাচলান হ্যামন্ড লকি ফার্গুসন (Lockie Ferguson; জন্ম: ১৩ জুন, ১৯৯১) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করছেন। ইংরেজ কাউন্টি ক্রিকেটে ডার্বিশায়ারের পক্ষে খেলছেন। দলে তিনি মূলতঃ ডানহাতি ফাস্ট বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করে থাকেন ‘লকি’ ডাকনামে পরিচিত লকি ফার্গুসন।
ঘরোয়া ক্রিকেট
ডানহাতে দ্রুতগতিতে বাউন্সার প্রদানের সক্ষম তিনি। প্লাঙ্কেট শীল্ডে তার এই দূরন্ত গতিই সফলতা এনে দিয়েছে। ফলশ্রুতিতে দল নির্বাচকমণ্ডলীর দৃষ্টি আকর্ষণে সক্ষমতা দেখান লকি ফার্গুসন। নিজস্ব প্রথম দুই মৌসুমে অকল্যান্ড দলে স্বতঃস্ফূর্ত অংশগ্রহণ ছিল তার। ২০১৪-১৫ মৌসুমে নিজেকে খেলার জগতে ফিরিয়ে আনেন। ২৩.৩৮ গড়ে ২১ উইকেট পান তিনি। পরের বছর ৩১ উইকেট নিয়ে লিস্ট এ দলে সাফল্যের বার্তা বয়ে আনেন।
আন্তর্জাতিক ক্রিকেট
নভেম্বর, ২০১৬ সালে অস্ট্রেলিয়া গমনে নিউজিল্যান্ডের একদিনের (ওডিআই) দলে লকি ফার্গুসনকে অন্তর্ভুক্ত করা হয়। আঘাতপ্রাপ্ত অ্যাডাম মিলেনের ফাস্ট বোলিংয়ের শূন্যতা পূরণে তাকে দলে নেয়া হয়েছিল। ৪ ডিসেম্বর, ২০১৬ তারিখে অস্ট্রেলিয়ার বিপক্ষে একদিনের আন্তর্জাতিকে অভিষেক ঘটে লকি ফার্গুসনের। সিডনিতে অভিষেক ঘটা ফার্গুসন তার প্রথম ওভারেই ডেভিড ওয়ার্নারকে বিদেয় করে তার অন্তর্ভুক্তির যথার্থতা তুলে ধরেন।
৩ জানুয়ারি, ২০১৭ তারিখে সফরকারী বাংলাদেশের বিপক্ষে টুয়েন্টি২০ আন্তর্জাতিকে টম ব্রুস, বেন হুইলারের সাথে একযোগে অভিষেক হয় তার। খেলায় তিনি নির্ধারিত চার ওভারে ৩/৩২ পান। ঐ খেলায় তিনি তার প্রথম দুই বলেই দুই উইকেট তুলে নেন। এ ধরনের খেলায় এটি দ্বিতীয় ঘটনারূপে স্বীকৃতি পায়।
নভেম্বর, ২০১৭ সালে সফরকারী ওয়েস্ট ইন্ডিজের বিপক্ষে টেস্ট সিরিজ খেলার জন্য নিউজিল্যান্ডের সদস্যরূপে মনোনীত হন। তিনি টিম সাউদির স্থলাভিষিক্ত হয়েছিলেন। টম ব্লান্ডেলের টেস্ট অভিষেক পর্ব সম্পন্ন হলেও তিনি খেলায় অংশগ্রহণের সুযোগ পাননি। মে, ২০১৮ সালে নিউজিল্যান্ড ক্রিকেট কর্তৃক ২০১৮-১৯ মৌসুমের জন্য বিশজন খেলোয়াড়কে চুক্তিবদ্ধ করা হয়। টড অ্যাশলে’র সাথে তিনিও অন্যতম হিসেবে মনোনীত হন।
৩ এপ্রিল, ২০১৯ সালে ইংল্যান্ডে অনুষ্ঠিতব্য ক্রিকেট বিশ্বকাপের জন্য কেন উইলিয়ামসনকে অধিনায়কত্ব করে ১৫-সদস্যের নিউজিল্যান্ড দল ঘোষণা করা হয়। ঐ তালিকায় তিনিও অন্যতম সদস্যরূপে মনোনয়ন লাভ করেন।
শিখরেন্দ্র শেখর
শিখরেন্দ্র শেখর পঞ্চকোট রাজ্য শাসনকারী শেখর রাজবংশের চব্বিশতম রাজা ছিলেন।
সংক্ষিপ্ত পরিচিতি
শিখরেন্দ্র শেখর পঞ্চকোট রাজ্য শাসনকারী শেখর রাজবংশের তেইশতম রাজা বিক্রম শেখরের পুত্র ছিলেন। তিনি ৭৪৯ খ্রিষ্টাব্দ হতে ৭৭১ খ্রিষ্টাব্দ পর্য্যন্ত রাজ্য শাসন করেন। দুর্য্যোধন শেখর নামক তার এক পুত্র ছিল।
দ্য নুন অফ দ্য টেন্থ ডে
ডান|থাম্ব|250x250পিক্সেল| ১০ ডিসেম্বর, ৬৮০ খীঃ কারবালার যুদ্ধে ইসলামী নবী মুহাম্মদের নাতির মৃত্যুর জন্য আশুরা ঐতিহ্যবাহী শোকের দিন দ্য নুন অফ দ্য টেন্থ ডে ১৯৮৮ সালে মাহমুদ শোলিজাদেহের একটি প্রামাণ্যচিত্র, যেখানে ইরানের ইস্পাহান প্রদেশের খানসার শহরের আশুরা শহরে শোক প্রকাশ করা হয়েছে। প্রতি বছর শিয়া মুসলমানদের মোহররামের দশম দিনে অনুষ্ঠিত এই অনুষ্ঠানে তাদের ধর্মীয় নেতাকে হারানোর জন্য জনসাধারণের শোকের রীতিনীতি দেখানো হয়। এই ছবিতে কারবালার যুদ্ধের কাব্যিক ও নাটকীয় দৃশ্যগুলি পুনর্নির্মাণ করা হয়েছে।
এই চলচ্চিত্রটি ১৯৯১ সালে ইরানের এসফাহানে শর্ট ফিল্ম ফেস্টিভ্যালে অংশ নিয়েছিল।
কোশুর আখবর
এই ভাষাতে কাগজে প্রকাশিত কোন দৈনিক সংবাদপত্র নেই, তবে বর্তমানে কাগজে মুদ্রিত পত্রিকা সাপ্তাহিক আকারে প্রকাশিত হচ্ছে। কোশুর আখবর জম্মু ও কাশ্মিরে তাদের নিজস্ব ভাষাতে সকল খবর সারা বিশ্বজুড়ে ছড়িয়ে থাকা কাশ্মীরিদের পড়ার সুযোগ দিচ্ছে। এটি কাশ্মিরি ভাষা শিক্ষা উন্নয়নে পাঠকদের সাহায্য করে।
রোসকাস (ফিলিপিনো রন্ধনশৈলী)
ফিলিপিন্স দেশের রন্ধনশৈলীর অন্তর্গত রোসকাস বা বিসকোচো দে রস্কাস হল আঞ্চলিক লেইতে প্রদেশে নির্মিত একটি প্যাস্ট্রি কুকি, অর্থাত খাস্তা বিস্কুট জাতীয় খাবার। খাবারের এই পদটি প্রধানত ফিলিপিন্সের বারুগো এবং কারিগারা শহর থেকে উদ্ভূত হয়েছে এবং দেশের অন্যন্য অংশে প্রসারিত হয়েছে। এই রোসকাস প্রস্তুতির প্রধান উপাদানগুলি হল লার্ড (একপ্রকার ফ্যাটজাতীয় উপাদান), মৌরি, ময়দা, চিনি, মাখন এবং ডিম। রোসকাস অর্ধচন্দ্রাকার বা পেনানুলার বলয়-এর (যে বলয়ের কিছুটা অংশ কাটা) আকৃতিবিশিষ্ট হয়। স্প্যানিশ ভাষায় রোসকাস  কথার অর্থ হল রিং বা গোলাকার আকৃতিবিশিষ্ট বস্তু। তাই এই খাবারটির এইরূপ নামকরন হয়েছে। প্রতিটি রোসকাস, ভাপানোর আগে বা বেক করার আগে অর্ধেক করে কাটা হয় এবং দুটি পৃথক কনুই-আকৃতির কুকি বা খাস্তা বিস্কুটের আকার দেওয়া হয়।
এটি ফিলিপিন্সের স্থানীয় খাবার প্যাসালুবং প্যাস্ট্রি কুকি -এর একটি প্রকার হিসাবে বিবেচিত হয়। কেউ কেউ দাবি করেন যে এই খাস্তা বিস্কুট বা কুকিটির উৎপত্তির ইতিহাস স্প্যানিশ ঔপনিবেশিক সময়কালের সাথে জড়িত। আবার কোন কোন ইতিহাসবিদের ইঙ্গিত অনুযায়ী ফিলিপিন্সের লেইতে প্রদেশের বারুগো শহরে রোসকাস তৈরির সূচনা হয়। প্রধানত ১৯৬০ এর দশকের শেষের দিকে এই খাবারের উৎপত্তি বলে মান্য করা হয়। এই সময় বিদেশ থেকে আগত কিছু অভিবাসীদের হাত ধরে এই রান্নার পদ উদ্ভব হয় ও বিকশিত হয়। স্থানীয় অঞ্চলে এর সাফল্যের ফলে পার্শ্ববর্তী অঞ্চলের লোকেরাও তাদের রন্ধনশৈলী অনুসরন করে এই খাবারটি বানাতে থাকে। ক্যারিগারা শহর এবং সমর প্রদেশের দূরবর্তী শহর ক্যালবায়োগ -এও এই খাস্তা বিস্কুটের জনপ্রিয়তা বাড়তে থাকে। রোসকাসের মূল উৎপত্তির সঠিক ঘটনাক্রম এবং কিভাবে এই খাবারটি বিকশিত রয়েছে সে সম্পর্কে কোন নির্দিষ্ট তথ্য অবশ্য পাওয়া যায়নি। গবেষকরা এখনও এবিষয়ে খোঁজ করে চলেছেন। লোকপ্রিয় খাস্তা বিস্কুট বা কুকি -র এই পদটি ফিলিপিন্সের খাদ্যশৈলীতে এক গুরুত্বপূর্ণ সংযোজন।
ডেব্রা উইঙ্গার
ডেব্রা লিন উইঙ্গার (জন্ম ১৬ মে ১৯৫৫) হলেন একজন মার্কিন অভিনেত্রী। তিনি অ্যান অফিসার অ্যান্ড আ জেন্টলম্যান (১৯৮২), টার্মস অব এন্ডিয়ারমেন্ট (১৯৮৩), ও শ্যাডোল্যান্ডস (১৯৯৩) চলচ্চিত্রে অভিনয়ের জন্য তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি টার্মস অব এন্ডিয়ারমেন্ট চলচ্চিত্রে তার কাজের জন্য শ্রেষ্ঠ অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার এবং আ ডেঞ্জারাস ওম্যান (১৯৯৩) চলচ্চিত্রে অভিনয়ের জন্য টোকিও আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন। তার অভিনীত অন্যান্য চলচ্চিত্র হল আরবান কাউবয় (১৯৮০), লিগ্যাল ইগলস (১৯৮৬), ব্ল্যাক উইডো (১৯৮৭), বিট্রেইয়েড (১৯৮৮), দ্য শেল্টারিং স্কাই (১৯৯০), ফরগেট প্যারিস (১৯৯৫), ও রেচেল গেটিং ম্যারিড (২০০৮)। ২০১২ সালে ডেভিড ম্যামেটের দি অ্যানার্কিস্ট মঞ্চনাটক দিয়ে তার ব্রডওয়ে মঞ্চে অভিষেক ঘটে। ২০১৪ সালে তিনি ট্রানসিলভানিয়া আন্তর্জাতিক চলচ্চিত্র উৎসব থেকে আজীবন সম্মাননা অর্জন করেন।
প্রারম্ভিক জীবন
ডেব্রা লিন উইঙ্গার ১৯৫৫ সালের ১৬ই মে ওহাইও অঙ্গরাজ্যের ক্লিভল্যান্ড হাইটসে এক গোড়া ইহুদি পরিবারে জন্মগ্রহণ করেন। তার পিতা রবার্ট উইংর মাংস মোড়ককারী এবং মাতা রুথ (বিবাহপূর্ব ফেল্ডার) অফিস ব্যবস্থাপক।  তিনি দীর্ঘকাল বিভিন্ন সাক্ষাৎকারে বলে এসেছেন যে তিনি ইসরায়েল ি কিববুৎজে স্বেচ্ছাসেবক হিসেবে কাজ করেছেন, মাঝে মাঝে এও বলেছেন তিনি ইসরায়েল প্রতিরক্ষা বাহিনীতেও প্রশিক্ষণ লাভ করেছেন,
সুপ্রিয়া পিলগাঁওকর
সুপ্রিয়া পিলগাঁওকর (জন্ম: ১৭ই আগস্ট ১৯৬৭; প্রায়শই তাঁর পর্দার নাম সুপ্রিয়া দিয়ে পরিচিত) হলেন হিন্দি এবং মারাঠি ভাষার অভিনেত্রী। তিনি হিন্দি এবং মারাঠি অভিনয় জগতের পরিচিত মুখ শচীন পিলগাঁওকরের স্ত্রী।
ব্যক্তিগত জীবন
সুপ্রিয়া ১৯৬৭ সালের ১৭ই আগস্ট তারিখে ভারতের মহারাষ্ট্রের মুম্বইয়ে র একটি মহারাষ্ট্রীয় ব্রাহ্মণ পরিবারে "সুপ্রিয়া সবনিস" নামে জন্মগ্রহণ করেছেন। শচীন পিলগাঁওকর পরিচালিত নাভরি মিলে নাভ্রায়লা নামক মারাঠি চলচ্চিত্রে অভিনয়ের সময়, শচীনের সাথে তাঁর সর্বপ্রথম দেখা হয়েছিল। ১৯৮৫ সালে তাঁরা বিবাহ বন্ধনে আবদ্ধ হন, উক্ত সময়ে সুপ্রিয়ার বয়স মাত্র ১৮ ছিল। তাদের দুজনের একটি কন্যা সন্তান রয়েছে, যার নাম শ্রিয়া পিলগাঁওকর; তিনি একজন চলচ্চিত্র অভিনেত্রী।
কর্মজীবন
থাম্ব|২০১২ সালে স্বামী [[শচীন (অভিনেতা)|শচীন পিলগাঁওকরের সাথে সুপ্রিয়া|alt=|245x245পিক্সেল]] সুপ্রিয়া পিলগাঁওকর তাঁর অভিনয় জীবনে বেশ কয়েকটি টেলিভিশন ধারাবাহিকে অভিনয় করেছেন; যার মধ্যে তু তু ম্যঁয় ম্যঁয়, কুছ রং প্যায়ার কে অ্যায়সে ভি, শশুরাল গেন্দা ফুল, রাধা কি বেটিয়াঁ কুছ কর দিখায়েগী এবং কড়ভী খাট্টী মিঠী উল্লেখযোগ্য। তিনি ১৯৯২ সালে ডিডি ন্যাশনালে প্রচারিত টেলিভিশন ধারাবাহিক শিতিজ ইয়ে নাহিতে অভিনয়ের মাধ্যমে অভিনয় এবং একই সাথে টেলিভিশন জগতে পদার্পণ করেন; উক্ত ধারাবাহিকে তিনি নিশা নামক চরিত্রে অভিনয় করেছেন। অতঃপর ১৯৯৪ সালে, তু তু ম্যঁয় ম্যঁয় এক শাশুড়ি এবং পুত্রবধূর মধ্যে পার্থক্য এবং স্নেহের এক হাস্যরসাত্মক চিত্রায়নে অভিনয় করেছিলেন। উক্ত ধারাবাহিকে পিলগাঁওকর পুত্রবধূর চরিত্রে অভিনয় করেছিলেন। তু তু ম্যঁয় ম্যঁয়-এর দ্বিতীয় সংস্করণ কড়ভী খাট্টী মিঠী-তে তিনি এক নতুন চরিত্রে অভিনয় করেছেন; পূর্বের বিপরীত অর্থাৎ এবার তিনি শাশুড়ির চরিত্রে অভিনয় করেছেন। ২০১১ সালে, তিনি স্টার প্লাসে প্রচারিত কৌতুক অনুষ্ঠান কমেডি কা মহা মুকাবলায় একজন প্রতিযোগী হিসেবে অংশগ্রহণ করেছেন; যেখানে তিনি "শেখর কে মুভারস" দলের একজন সদস্য ছিলেন।
মারাঠি চলচ্চিত্রেও সুপ্রিয়ার বেশ উল্লেখযোগ্য অবদান রয়েছে। তিনি তাঁর অভিনীত চলচ্চিত্রের মধ্যে বেশ কয়েকটি চলচ্চিত্রে তাঁর স্বামী শচীন পিলগাঁওকরের সাথে অভিনয় করেছেন; সেগুলির মধ্যে উল্লেখযোগ্য হলো: নাভরি মিলে নাভ্রায়লা, মাঝা পতি করোড়পতি, আশী হি বানওয়া বানভী, আত্যা ঘরত ঘরোবা। এই চলচ্চিত্রগুলোর মধ্যে বেশ কয়েকটি ব্যবসায়িক দিক থেকে সফল। এছাড়াও পিলগাঁওকর আওয়ারা পাগল দিওয়ানা, এতবার, দিওয়ানে হুয়ে পাগল, বরসাতের মতো চলচ্চিত্রে অভিনয় করেছেন।
২০০৫ সালে, সুপ্রিয়া এবং শচীন স্টার ওয়ানে প্রচারিত জনপ্রিয় নৃত্য অনুষ্ঠান নাচ বলিয়ের প্রথম মরশুমে একসাথে প্রতিযোগী হিসেবে অংশগ্রহণ করেছিলেন; সেখানে তাঁরা বিজয়ী হয়েছিলেন।
অসি ডসন
অসওয়াল্ড চার্লস ডসন, এমসি (Ossie Dawson; জন্ম: ১ সেপ্টেম্বর, ১৯১৯ - মৃত্যু: ২২ ডিসেম্বর, ২০০৮) নাটালের ডারবানের রসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও বর্ডার দলের প্রতিনিধিত্ব করে গেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও,  কার্যকরী ডানহাতি মিডিয়াম পেস বোলিংশৈলী উপহার দিয়েছেন ‘অসি’ ডাকনামে পরিচিত অসি ডসন।
প্রথম-শ্রেণীর ক্রিকেট
১৯৩৮-৩৯ মৌসুম থেকে ১৯৬১-৬২ মৌসুম পর্যন্ত অসি ডসনের প্রথম-শ্রেণীর খেলোয়াড়ী জীবন চলমান ছিল। তন্মধ্যে,	১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত নাটাল এবং ১৯৫১-৫২ মৌসুম থেকে ১৯৬১-৬২ মৌসুম পর্যন্ত বর্ডারের পক্ষে খেলেন।
প্রথম-শ্রেণীর খেলোয়াড়ী জীবনের সূচনাকালেই দ্বিতীয় বিশ্বযুদ্ধের দামামা বেজে উঠে। বিশ্বযুদ্ধেও বেশ সফলতার স্বাক্ষর রাখেন। এল আলামেইনের দ্বিতীয় যুদ্ধে রয়্যাল ডারবান লাইট ইনফ্যান্ট্রিতে যুক্ত ছিলেন। পরবর্তীতে ইতালিতে অবস্থানকালীন মিলিটারি ক্রস প্রাপক হন।
ব্যক্তিগত জীবন
ক্রিকেট খেলায় বেশ সফল ছিলেন। ক্রিকেট খেলার পাশাপাশি বেসবল খেলায়ও সিদ্ধহস্তের অধিকারী ছিলেন অসি ডসন। ২২ ডিসেম্বর, ২০০৮ তারিখে ৮৯ বছর বয়সে কোয়াজুলু-নাটালের আমহাঙ্গা এলাকায় অবস্থিত নিজ বাসগৃহে অসি ডসনের দেহাবসান ঘটে।
দেয়াঙ পাহাড়
দেয়াঙ পাহাড় (দিয়াং নামেও পরিচিত) বাংলাদেশের চট্টগ্রামের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-কর্ণফুলীর বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিষ্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।
ইতিহাস
আরাকান রাজাদের রাজধানী ছিল দেয়াঙ। দেয়াঙ একসময় ত্রিপুরা রাজাদের অধীনেও ছিল। ১৫৩৭ সালে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজ বণিকদের দেয়াঙ পাহাড়ে কুঠি ও গির্জা নির্মাণের অনুমতি দেন। অনেকের মতে ধারণা করা হয় চট্টগ্রামের প্রাচীন পণ্ডিতবিহার বিশ্ববিদ্যালয় এই দেয়াঙ পাহাড়ে অবস্থিত ছিল। মোগল আমলে আরাকানি সৈন্যরা ফিরিঙ্গি বন্দর ও ফিরিঙ্গি পল্লীর নিকট তিনটি ঘর নির্মাণ করে। প্রে আরাকানিদের পরাজিত করে মোগল সেনারা দিয়াংয়ে আগুন ধরিয়ে দেয়। ধারণা করা হয়, পণ্ডিতবিহার তখনই ধ্বংসপ্রাপ্ত হয়। চট্টগ্রাম বিশ্ববিদ্যালয়ের প্রতিষ্ঠার ইতিহাসে থেকে জানা যায় ১৯৪০ সালের ২৮ ডিসেম্বর, কলকাতায় অনুষ্ঠিত জমিয়তে উলামায়ে হিন্দের এক সর্বভারতীয় সম্মেলনে মনিরুজ্জামান ইসলামাবাদী সভাপতির ভাষণে চট্টগ্রাম অঞ্চলে একটি ‘ইসলামিক বিশ্ববিদ্যালয়’ নির্মাণের কথা উপস্থাপন করেন এবং একই লক্ষ্যে তিনি চট্টগ্রামের আনোয়ারা উপজেলার দেয়াঙ পাহাড়ে উক্ত বিশ্ববিদ্যালয় নির্মানের জন্য ভূমি ক্রয় করেছিলেন।
দেয়াঙ পাহাড়ের পাদদেশে রয়েছে ২০০ বছরের পুরোনো ঐতিহাসিক বড় উঠান মিয়া বাড়ি।
পশ্চিমবঙ্গ রবীন্দ্র মুক্ত বিদ্যালয় সংসদ
পশ্চিমবঙ্গ রবীন্দ্র মুক্ত বিদ্যালয় সংসদ হল পশ্চিমবঙ্গ সরকার দ্বারা পরিচালিত বিদ্যালয় স্তরের  দূরশিক্ষার জন্য শিক্ষা বোর্ড।।
যারা পর্ষদের মাধ্যমিক ও সংসদের উচ্চ মাধ্যমিক পরীক্ষায় কৃতকার্য হতে পারেনি,তারাই অনুমোদিত পাঠকেন্দ্রের মাধ্যমে পরীক্ষা দিতে পারেন।
দুর্য্যোধন শেখর
দুর্য্যোধন শেখর পঞ্চকোট রাজ্য শাসনকারী শেখর রাজবংশের পঁচিশতম রাজা ছিলেন।
সংক্ষিপ্ত পরিচিতি
দুর্য্যোধন শেখর পঞ্চকোট রাজ্য শাসনকারী শেখর রাজবংশের চব্বিশতম রাজা শিখরেন্দ্র শেখরের পুত্র ছিলেন। তিনি ৭৭১ খ্রিষ্টাব্দ হতে ৭৮৫ খ্রিষ্টাব্দ পর্য্যন্ত রাজ্য শাসন করেন। প্রথম হরিশচন্দ্র শেখর ও কাশীনাথ শেখর নামক তার দুই পুত্র ছিল।
অনিতা দেসাই
অনিতা দেসাই (জন্ম: ২৪ জুন, ১৯৩৭ সাল) একজন ভারতীয় ঔপন্যাসিক এবং ম্যাসাচুসেটস ইনস্টিটিউট অফ টেকনোলজি'র একজন মানবিক বা হিউম্যানেটি বিষয়ে এমারিতা জন.ই বর্হার্ড অধ্যাপক। একজন লেখিকা হিসেবে তিনি বুকার পুরস্কারের জন্য বারবার নির্বাচিত হয়েছেন; তিনি ১৯৭৮ সালে, তার উপন্যাস ফায়ার অন দি মাউন্টেন-এর জন্য, সাহিত্য একাডেমী, ভারতের সাহিত্যানুশীলনের জাতীয় একাডেমী থেকে সাহিত্য একাদেমি পুরস্কার পেয়েছিলেন; তিনি দ্যা ভিলেজ বাই দ্যা সি উপন্যাসের জন্য ব্রিটিশ গার্ডিয়ান পুরস্কার জিতেছিলেন।
প্রাথমিক জীবন
একজন জার্মান মা, টনি নাইম এবং একজন বাঙালি ব্যবসায়ী ড.এন মজুমদার কন্যা অনিতা মজুমদার ভারতের মুসৌরীতে জন্মগ্রহণ করেন।
তিনি বাড়িতে জার্মান ভাষা এবং বাড়ির বাইরে বাংলা, উর্দু, হিন্দি এবং ইংরেজি শিখে বড়ো হয়েছেন। যাইহোক, তিনি একজন প্রাপ্ত বয়স্ক হিসাবে জীবনে কখনও জার্মানি ভ্রমণ করেন নি। তিনি প্রথমে স্কুলে ইংরেজিতে পড়তে এবং লিখতে শিখেছিলেন এবং এর ফলে ইংরেজি তার "সাহিত্য ভাষা" হয়ে উঠেছিল। তিনি সাত বছরের বয়সে ইংরেজিতে লিখতে শুরু করেন এবং নয় বছর বয়সে তার প্রথম গল্পটি প্রকাশ করেন।
তিনি দিল্লির কুইন মেরি এর উচ্চ মাধ্যমিক বিদ্যালয়ে ছাত্রী ছিলেন এবং ১৯৫৭ সালে দিল্লি বিশ্ববিদ্যালয়ের মিরান্ডা হাউস থেকে ইংরেজি সাহিত্যে বি.এ ডিগ্রি পেয়েছিলেনস। পরের বছর তিনি কম্পিউটার সফটওয়্যার কোম্পানীর পরিচালক এবং  ইনারেসিটিস: লাইফ অ্যান্ড দ্য কসমস এ আইডিয়াস বইটির লেখক আশভিন দেসাইকে বিবাহ করেন।
তাদের চার সন্তান রয়েছে, যাদের মধ্যে রয়েছে বুকার পুরস্কার বিজয়ী উপন্যাসিক কিরণ দেসাই। তার সন্তানদের সপ্তাহান্তে থুল (আলীবাগের কাছাকাছি) নিয়ে যাওয়া হত, যেখানের উপর ভিত্তি করে অনিতা দেসাই 'দি ভিলেজ বাই দ্য সি' উপন্যাসটি লিখেছিলেন। যে কাজের জন্য তিনি ১৯৮৩ সালে গার্ডিয়ান চিলড্রেন'স কথাসাহিত্য পুরস্কার লাভ করেন, ব্রিটিশ শিশু সাহিত্যিকদের একটি প্যানেল দ্বারা বিচারপ্রাপ্ত একটি-জীবনের একবার মাত্র বই হিসাবে।
কর্মজীবন
১৯৬৩ সালে আনিতা দেসাই তার প্রথম উপন্যাস ক্রাই দ্য পিকক প্রকাশ করেন। তিনি ক্লিয়ার লাইট অব দি ডে (১৯৮০) তার সবচেয়ে আত্মজীবনীমূলক কাজ হিসেবে বিবেচনা করেন কারণ এটি তার বয়সের বৃদ্ধি এবং সেই একই এলাকা যেখানে তিনি বড়ো হয়েছেন সেখানের উপর ভিত্তি করে লেখা হয়।
১৯৮৪ সালে, তিনি ইন কাস্টডি প্রকাশিত করেন - তার পড়ন্ত দিনগুলিতে লেখা একটি উর্দু কবির সম্পর্কে একটি উপন্যাস- যা বুকার পুরস্কারের জন্য বাছাই করা হয়েছিল।
১৯৯৯ সালে বুকার পুরস্কারে তার লেখা উপন্যাস ফাস্টিং, ফেস্টিং তার জনপ্রিয়তা বৃদ্ধি করে। তার উপন্যাস, দি জিগজ্যাগ ওয়ে, ২০ শতকের মেক্সিকোর বিষয়ে লিখা হয়েছে যা ২০০৪ সালে প্রকাশিত হয় এবং তার সর্বশেষ সংকলনের গল্প, দ্য আর্টিস্ট অব ডিসএপিয়ারেন্স ২০১১ সালে প্রকাশিত হয়।
আনিতা দেসাই মাউন্ট হোলুক কলেজ, বারুক কলেজ এবং স্মিথ কলেজে শিক্ষকতা করেছেন। তিনি রয়্যাল সোসাইটি অব লিটারেচারের, আর্টস অ্যান্ড লেটার্সের আমেরিকান একাডেমী এবং গ্রেটন কলেজ, কেমব্রিজের ফেলো (যাকে তিনি বৌমগার্টনারের বোম্বা উত্সর্গ করেছিলেন)।
চলচ্চিত্র
১৯৯৩ সালে, তার উপন্যাস ইন কাস্টডি মার্কেটের আইভরি প্রোডাকসন্স দ্বারা একই নামের একটি ইংরেজি চলচ্চিত্রে নির্মিত হয়, যার পরিচালক ইসমাইল মার্চেন্ট এবং শাহরুখ হুসেন  চিত্রনাট্যকার । এটি শ্রেষ্ঠ ছবির জন্য ১৯৯৪ সালে ভারতে স্বর্ণপদক লাভ করে এবং এতে শশী কাপুর, শাবানা আজমী এবং ওম পুরি অভিনয় করেন।
পুরস্কার
''
পশ্চিমবঙ্গ জয়েন্ট এন্ট্রান্স পরীক্ষা
পশ্চিমবঙ্গ জয়েন্ট এন্ট্রান্স পরীক্ষা (WBJEE) হল রাজ্য সরকার ও পশ্চিমবঙ্গ জয়েন্ট এন্ট্রান্স পরীক্ষা বোর্ড কর্তৃক যৌথভাবে পরিচালিত পরীক্ষা যার মাধ্যমে স্নাতক-পূর্ব সরকারী বা বেসরকারী ইঞ্জিনিয়ারিং কলেজে শিক্ষার্থী ভর্তি নেওয়া হয়।
দ্বাদশ শ্রেণির উচ্চ মাধ্যমিক পাশ করা শিক্ষার্থীদের এই পরীক্ষায় বসার সুযোগ দেওয়া হয়। এই পরীক্ষায় পদার্থবিজ্ঞান, রসায়ন ও গণিত – এই তিনটি বিষয়ের ওপর প্রশ্ন আসে।
পাল্লেকেলে
250px|thumb|পাল্লেকেল আন্তর্জাতিক ক্রিকেট স্টেডিয়ামের প্রধান প্যাভিলিয়ন। পাল্লেকেলে (පල්ලෙකැලේ) শ্রীলঙ্কার ক্যান্ডি জেলায় অবস্থিত ক্যান্ডি শহরের নিকটবর্তী একটি শহর। ২০০৯ সালে নির্মিত হয়েছে শ্রীলঙ্কার অন্যতম পাল্লেকেলে আন্তর্জাতিক ক্রিকেট স্টেডিয়াম। এছাড়াও, শ্রীলঙ্কা আন্তর্জাতিক বৌদ্ধ একাডেমি (এসআইবিএ) রয়েছে।
পাল্লেকেলে আন্তর্জাতিক ক্রিকেট স্টেডিয়াম
পাল্লেকেলে এলাকাটি পাল্লেকেলে আন্তর্জাতিক ক্রিকেট স্টেডিয়ামের জন্য বিখ্যাত হয়ে আছে যা শ্রীলঙ্কার তৃতীয় বৃহত্তম ক্রিকেট স্টেডিয়াম হিসেবে পরিচিত। নির্মাণের পর থেকেই নিয়মিতভাবে আন্তর্জাতিক ক্রিকেট খেলার আয়োজন করা হচ্ছে। ২০১১ সালের আইসিসি ক্রিকেট বিশ্বকাপের ৩টি খেলা আয়োজনের দায়িত্ব পায়। পাশাপাশি ২০১২ সালের আইসিসি বিশ্ব টুয়েন্টি২০ এবং শ্রীলঙ্কা প্রিমিয়ার লীগের কিছু খেলা এখানে অনুষ্ঠিত হয়েছে। ১ ডিসেম্বর, ২০১০ তারিখে বিশ্বের ৩য় বোলাররূপে শ্রীলঙ্কা ক্রিকেট দলের সুরঙ্গা লকমল নতুন মাঠে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে এলবিডব্লিউ’র মাধ্যমে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন। ৩৫,০০০ দর্শকের আসনবিশিষ্ট স্টেডিয়ামে ফ্লাডলাইটের সুবিধাসহ আধুনিক ক্রিকেট উপযোগী সুযোগ-সুবিধা নিয়ে উপমহাদেশের অন্যতম ক্রিকেট স্টেডিয়ামের মর্যাদা লাভ করেছে।
বহিঃসংযোগ
Sri Lanka International Buddhist Academy
সাহুল ভাগলপুরী
মুহাম্মদ সাহুল ভাগলপুরী (মৃত্যু ১৯৪৮) ছিলেন একজন ভারতীয় মুসলিম পণ্ডিত ও বিচারক। যিনি দারুল উলুম দেওবন্দের পঞ্চম গ্র্যান্ড মুফতি হিসেবে দায়িত্ব পালন করেন।
নাম ও বংশ পরিচয়
তার নাম মুহাম্মদ সাহুল। তার নাসাব (বংশধারা) হচ্ছে: মুহাম্মদ সাহুল ইবনে আফজাল হুসাইন ইবনে আমির হাসান ইবনে রাজি উদ্দিন ইবনে শাহ কামাল ইবনে মুজাম্মিল ইবনে আফকাহুদ্দিন ইবনে আব্দুস সালাম ইবনে ফয়জুল্লাহ ইবনে উসমান ইবনে মুহাম্মদ রাজি ইবনে নাজিবুদ্দিন ইবনে জিয়াউদ্দিন ইবনে আহমদ ইকরাম ইবনে মুহাম্মদ ইবনে তাইয়েব ইবনে তাহির ইবনে মাসুদ ইবনে আবু সাঈদ আবান ইবনে উসমান।
শিক্ষা ও কর্মজীবন
তিনি হায়দ্রাবাদ যান যেখানে তিনি লুৎফুল্লাহ আলিগড়ী এবং আব্দুল ওয়াহাব বিহারি নিকট যুক্তি, দর্শন, জ্যোতির্বিজ্ঞান, সাহিত্য এবং ফিকহ অধ্যয়ন করেন। হায়দ্রাবাদ থেকে তিনি দিল্লি চলে আসেন এবং নাজির হোসেনের বক্তৃতায় অংশগ্রহণ করেন, এবং তারপর দারুল উলুম দেওবন্দে যোগ দেন। সেখানে তিনি মাহমুদ হাসান দেওবন্দীর নিকট হাদিস অধ্যয়ন করেন এবং সেখান থেকে স্নাতক হন।
তিনি স্নাতক হওয়ার পর দারুল উলুম দেওবন্দে শিক্ষক হিসেবে নিযুক্ত হন। তিনি প্রায় সাত-আট বছর শিক্ষকতা করেন। এরপর তিনি মাদ্রাসায়ে আজিজিয়া, কলকাতা আলিয়া মাদ্রাসা ও মাদ্রাসা-ই-আলিয়া, সিলেট হাদিস ও প্রধান শিক্ষকের হিসেবে দায়িত্ব পালন করেন। ১৯২০ সালে তিনি পাটনার মাদ্রাসা আলিয়া শামসুল হুদার প্রিন্সিপাল হিসেবে নিযুক্ত হন।
মুহাম্মদ শফি উসমানী র স্থলাভিষিক্ত হয়ে তিনি ১৩৫৫ হিজরী থেকে ১৩৫৭ হিজরী পর্যন্ত দারুল উলুম দেওবন্দের পঞ্চম প্রধান মুফতি হিসেবে দায়িত্ব পালন করেন এবং ১৫,১৮৫ টি ফতোয়া জারি করেন। তিনি ১৯৪৮ সালে (২৭ রজব ১৩৬৭ হিজরীতে) মারা যান এবং পুরেনিতে সমাহিত করা হয়।
রচনা
উত্তর নাজিমাবাদের দারুল সুহুলে তার মাহমূদুল ফাতাওয়া প্রকাশিত হয়, যা ফাতাওয়ায়ে সুহুলিয়া নামে অধিক পরিচিত। তিনি ফাতাওয়ার পুরনো প্রতিলিপিটি তার নাতি মুহাম্মদ সাদুল্লাহ উসমানী কর্তৃক প্রতিষ্ঠিত জামিয়া উলুমুল ইসলামিয়ার শিক্ষক মুহিবুল্লাহকে প্রদান করেন। মুহিবুল্লাহ এই বিষয়ে কাজ করেন এবং ফাতাওয়া রচনা ও প্রকাশ করেন।
সুভাষ নগর মেট্রো স্টেশন (দিল্লি)
সুভাষ নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের রাজৌরি গার্ডেন ও টেগোর গার্ডেনের মধ্যবর্তী তথা এক দিক অশোকনগর অন্য দিকে নতুন দিল্লির পশ্চিমাংশের মাঝে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ২৩৪, ৩০৮, ৪১০, ৮০১, ৮১০, ৮১৩, ৮১৩সিএল, ৮১৬, ৮১৬এ, ৮১৭, ৮১৭এ, ৮১৭বি, ৮২৩, ৮৩২, ৮৩৩, ৮৪৭, ৮৬১এ, ৮৭১, ৮৭১এ, ডব্লিউডিএম (-) বাস পরিষেবা চালু রয়েছে।
কোরাল সাগর
কোরাল সাগর (ফরাসী: মের ডি কোরেইল) অস্ট্রেলিয়ার উত্তর-পূর্ব উপকূলে দক্ষিণ প্রশান্ত মহাসাগরের এক প্রান্তিক সমুদ্র, এবং একটি অন্তর্বর্তী অস্ট্রেলিয়ান জীব বৈচিত্র সমৃদ্ধ অঞ্চল হিসাবে শ্রেণিবদ্ধ করা হয়েছে। কোরাল সাগর অস্ট্রেলীয় উত্তর-পূর্ব উপকূল হতে ২,০০০ কিলোমিটার (১,২০০ মাইল) বিস্তৃত।
এটি পশ্চিমে গ্রেট ব্যারিয়ার রিফ সহ কুইন্সল্যান্ডে র পূর্ব উপকূল দ্বারা সীমাবদ্ধ, পূর্বদিকে ভানুয়াতু (পূর্বে নিউ হিব্রাইডস) এবং নিউ ক্যালেডোনিয়া এবং উত্তর-পূর্বে সলোমন দ্বীপপুঞ্জে র প্রায় সর্ব-দক্ষিণ সীমানা দ্বারা আবদ্ধ। উত্তর-পশ্চিমে, এটি পাপুয়া উপসাগর সহ পূর্ব নিউ গিনি র দক্ষিণ উপকূলে অবধি বিস্তৃত। এটি দক্ষিণে তাসমান সমুদ্রে র সাথে, উত্তরে সলোমন সাগরের সাথে এবং পূর্বে প্রশান্ত মহাসাগরে র সাথে সংযুক্ত হয়ে আছে। পশ্চিমে, এটি কুইন্সল্যান্ডের মূল ভূখণ্ড উপকূল দ্বারা সীমাবদ্ধ এবং উত্তর-পশ্চিমে এটি টরেস প্রণালী হয়ে আরাফুরা সাগরের সাথে সংযুক্ত হয়েছে।
ঘন ঘন বৃষ্টিপাত এবং গ্রীষ্মমণ্ডলীয় ঘূর্ণিঝড় সহ সমুদ্রটি তার উষ্ণ এবং স্থিত জলবায়ুর দরুন বিশেষভাবে বৈশিষ্টমন্ডিত। এটিতে অসংখ্য দ্বীপ এবং প্রবাল-প্রাচীর রয়েছে, পাশাপাশি রয়েছে বিশ্বের বৃহত্তম প্রবাল-প্রাচীর গ্রেট ব্যারিয়ার রিফ (জিবিআর), যা ১৯৮১ সালে ইউনেস্কো দ্বারা বিশ্ব ঐতিহ্য হিসাবে ঘোষণা করা হয়েছিল। পূর্ববর্তী সমস্ত তেল অনুসন্ধান প্রকল্পগুলি জিবিআর-এ ১৯৭৫ সালে সমাপ্ত হয়েছিল, এবং এর অনেক অঞ্চলে মাছ ধরা নিষিদ্ধ। কোরাল সাগরের প্রবাল-প্রাচীর এবং দ্বীপপুঞ্জ বিশেষত পাখি এবং জলজ জীবনে সমৃদ্ধ এবং জাতীয় এবং আন্তর্জাতিক উভয় দিক দিয়েই জনপ্রিয় পর্যটন কেন্দ্র।
ব্যাপ্তি
গ্রেট ব্যারিয়ার রিফ এর দ্বীপগুলি এবং প্রবালীগুলি কুইন্সল্যান্ডের অন্তর্গত হলেও, এর বেশিরভাগ প্রবাল-প্রাচীর এবং এর দ্বীপগুলি পূর্বদিকে কোরাল সাগর দ্বীপপুঞ্জের অঞ্চল। এছাড়াও, নিউ ক্যালেডোনিয়া দ্বীপের পশ্চিমে অবস্থিত ও এর অন্তর্ভুক্ত কিছু দ্বীপপুঞ্জ ভৌগোলিক অর্থে কোরাল সাগরের দ্বীপপুঞ্জের অংশ, যেমন চেস্টারফিল্ড দ্বীপপুঞ্জ এবং বেলোনা রিফস।
উত্তর-পূর্ব দিকে। ডাফ দ্বীপপুঞ্জের উত্তরাঞ্চলীয় দ্বীপ থেকে এই দ্বীপগুলির মধ্য দিয়ে তাদের সর্ব দক্ষিণপূর্ব দিকে, সেখান থেকে মের লাভা, ভানুয়াতু দ্বীপপুঞ্জের একটি রেখা এবং এই দলের দ্বীপগুলির পূর্ব উপকূলের নিচে হয়ে আনাতোম দ্বীপ  পর্যন্ত একটি রেখা এমনভাবে যাতে এই দ্বীপগোষ্ঠীগুলির সমস্ত দ্বীপগুলি এবং সেগুলি পৃথককারী প্রণালীগুলি কোরাল সাগরে অন্তর্ভুক্ত থাকে।
দক্ষিণ-পূর্ব দিকে। নিউ ক্যালেডোনিয়ার দক্ষিণ-পূর্ব প্রান্তের অদূরে আনাতোম দ্বীপের দক্ষিণ-পূর্ব চূড়া থেকে নোকানহুই (প্রবল-প্রাচীর) পর্যন্ত একটি রেখা, অতঃপর সেখান থেকে মিডলটন প্রবাল-প্রাচীরের পূর্ব প্রান্তের মধ্য দিয়ে এলিজাবেথ প্রবল-প্রাচীরের পূর্ব প্রান্ত পর্যন্ত এবং এই মধ্যরেখাটির নিচে 30 ° দক্ষিণ অক্ষাংশ পর্যন্ত।
দক্ষিণে। উক্ত ৩০° দক্ষিণ অক্ষাংশ থেকে অস্ট্রেলিয়ার উপকূল পর্যন্ত।
পশ্চিম দিকে। আরাফুরা সাগরের পূর্ব সীমা [বেনসবাক নদীর প্রবেশমুখ (১৪১° ০১'পূর্ব), এবং সেখান থেকে অস্ট্রেলিয়ার ইয়র্ক উপদ্বীপের উত্তর-পশ্চিম প্রান্ত পর্যন্ত একটি রেখা এবং অস্ট্রেলিয়ার পূর্ব উপকূলের সেই অংশ পর্যন্ত যে পর্যন্ত ৩০° দক্ষিণ অক্ষাংশ বিদ্যমান। Coral Sea Islands.png
ভূতত্ত্ব
কোরাল সাগর অববাহিকাটি ৪৮ ​​মিলিয়ন থেকে ৫৮ মিলিয়ন বছর আগে গঠিত হয়েছিল যখন কুইন্সল্যান্ড মহীসোপান উত্তোলিত হয়েছিল, মহা বিভাজক পরিসীমা গঠন করেছিল এবং মহাদেশীয় ব্লকগুলি একই সময়ে শমিত হয়েছিল। সমুদ্রটি গঠনের সময় এবং সমুদ্রের স্তর নিম্নতর হওয়ার পরেও সমুদ্রটি গ্রেট ব্যারিয়ার রিফের জন্য প্রবালের গুরুত্বপূর্ণ উৎস হয়ে দাঁড়িয়েছে।
ভূতাত্ত্বিক গঠনের প্রক্রিয়াগুলি এখনও চলমান রয়েছে, ভূমিকম্পের ক্রিয়াকলাপ দ্বারা আংশিকভাবে প্রমাণিত। কুইন্সল্যান্ড উপকূলে এবং কোরাল সাগরে ১৮৬৬-২০০০ সময়কালে ২ থেকে ৬ মাত্রার কয়েক শতাধিক ভূমিকম্প রেকর্ড করা হয়েছিল। ২০০৭ সালের ২রা এপ্রিল সলোমন দ্বীপপুঞ্জে বেশ কয়েক মিটার উঁচু সুনামি র পরে একটি বড় ভূমিকম্প হয়। ৮.১ মাত্রার এই ভূমিকম্পের কেন্দ্রস্থল হোনিয়ারা র উত্তর-পশ্চিমে ৩৪৯ কিমি (২১৭ মাইল), ১০ কিলোমিটার (৬.২ মাইল) গভীরতায় ছিল। এটির পরে ৫.০ বা তারও বেশি মাত্রার ৪৪ টিরও বেশি ভূমিকম্প পরবর্তী মৃদু কম্পন অনুভূত হয়েছিল। ফলস্বরূপ সুনামিতে কমপক্ষে ৫২ জন নিহত এবং ৯০০ এরও বেশি বাড়িঘর ধ্বংস প্রাপ্ত হয়েছে।
এই সমুদ্রে প্রচুর প্রবাল গঠনের কারণে সমুদ্রটির এই নাম করণ করা হয়েছিল। এর মধ্যে রয়েছে জিবিআর, যা অস্ট্রেলিয়ার উত্তর-পূর্ব উপকূল জুড়ে প্রায় ২ হাজার কিলোমিটার (১,২০০ মাইল) জুড়ে বিস্তৃত এবং প্রায় ২,৯০০ স্বতন্ত্র প্রবল-প্রাচীর এবং ১০০০ দ্বীপ অন্তর্ভুক্ত রয়েছে। চেস্টারফিল্ড দ্বীপপুঞ্জ এবং লিহৌ প্রবাল-প্রাচীর কোরাল সাগরের বৃহত্তম প্রবালদ্বীপ।
জলতত্ত্ব
প্রধান কোরাল সমুদ্র স্রোতগুলি ঘড়ির কাঁটার বিপরীতে একটি ঘূর্ণন গঠন করে যার মধ্যে পূর্ব অস্ট্রেলীয় স্রোতও অন্তর্ভুক্ত রয়েছে। এটি কোরাল সাগর থেকে অস্ট্রেলিয়া এর পূর্ব উপকূলের তাসমান সাগরের শীতল জলে গরম স্বল্প পুষ্টি সমৃদ্ধ জল নিয়ে আসে। এই স্রোত অস্ট্রেলিয়ান উপকূল জুড়ে সবচেয়ে শক্তিশালী এবং প্রায় ১০০ কিলোমিটার প্রশস্ত এবং ৫০০ মিটার গভীর প্রবাহ ব্যান্ডের মধ্য দিয়ে  ৩ কোটি ঘন মিটার/সেকেন্ডে পানি বয়ে নিয়ে যায়। এই স্রোত ফেব্রুয়ারি মাসে সবচেয়ে শক্তিশালী এবং আগস্টের কাছাকাছি সময়ে সবচেয়ে দুর্বল থাকে।
এই সমুদ্রে পতিত প্রধান নদী হল বুর্দেকিন নদী, টাউনসভিলের দক্ষিণ-পূর্বে এর ব-দ্বীপ রয়েছে। ঘূর্ণিঝড়ের প্রকোপ এবং বৃষ্টিপাতের মৌসুমী এবং বার্ষিক বিভিন্নতার কারণে (সাধারণত ২০০ থেকে ১৬০০ মিমি/বছর-এর মধ্যে), তার বার্ষিক বৃষ্টিপাত পরবর্তী দুই বছরের মধ্যে ১০ বারেরও বেশি পরিবর্তিত হতে পারে। বিশেষত, ১৯২০-১৯৯৯ সময়কালে, ব-দ্বীপের কাছাকাছি গড় প্রবাহের হার ১৯২৩, ১৯৩১, ১৯৩৯, ১৯৬৯, ১৯৮২, ১৯৮৫, ১৯৮৭, ১৯৯৩ এবং ১৯৯৫-তে ব-দ্বীপের নিকটবর্তী অঞ্চলে ছিল ১০০০ ঘনমিটার/সেকেন্ড-এর নিচে ছিল। ১৯২৭, ১৯৪০, ১৯৪৬, ১৯৫০, ১৯৫১, ১৯৫৯, ১৯৬৮, ১৯৭২, ১৯৭৪ এবং ১৯৯১ সালে এটি ২৫,০০০ ঘনমিটার/সেকেন্ডের উপরে ছিল এবং ১৯৪৬ সালে প্রায় ৪০,০০০ ঘনমিটার/সেকেন্ডে পৌঁছেছিল। এই অনিয়মের ফলে নদীর বদ্বীপের নিকটবর্তী একই সাথে সমুদ্রের লোনা পানির সংযুক্ত ওঠানামা ঘটে।
পৃষ্ঠের জলের তাপমাত্রা সমুদ্রের দক্ষিণে আগস্টে ১৯ ডিগ্রি সেলসিয়াস থেকে ফেব্রুয়ারিতে ২৪ ডিগ্রি সেলসিয়াসে পরিবর্তিত হয়। পানির তাপমাত্রা সারা বছর ধরে উত্তরে ২৭-২৮ ডিগ্রি সেলসিয়াস থাকলেও পানি বরঞ্চ বেশ উষ্ণ এবং স্থিতিশীল বলে মনে হয় । পানির লবণাক্ততা ৩৪.৫ থেকে ৩৫.৫ ‰ (প্রতি হাজারে অংশ)।   জল প্রবল প্রাচীরের সন্নিকটে প্রায় ৩০ মিটার (১০০ ফুট) গভীরতায় দৃশ্যমানতার সাথে বেশিরভাগ সময়ই স্পষ্ট।
জলবায়ু
কোরাল সাগরে উপ-ক্রান্তীয় জলবায়ু বিদ্যমান রয়েছে এবং প্রায়শই বিশেষত জানুয়ারী থেকে এপ্রিলের মধ্যে গ্রীষ্মমণ্ডলীয় ঘূর্ণিঝড় এই সাগরে আঘাত হেনে থাকে। দক্ষিণে ১০° দক্ষিণের দক্ষিণে অবস্থিত অঞ্চল সমূহে ঘূর্ণিঝড় আঘাত হানার এই সময়সীমা নভেম্বর-মে পর্যন্ত বর্ধিত হয়। ১৯৬৯ এবং ১৯৯৭ সালের মধ্যে, জিবিআর ৮০ টি ঘূর্ণিঝড়ের শিকার হয়েছিল, যার ৯০% ছিল ১ম বা দ্বিতীয় শ্রেণীর (বায়ুর গতিবেগ ১৭-৩৩ মি/সে, কেন্দ্রীয় চাপ ৯৭০–১০০০ হেক্টোপ্যাসকেল) এবং ১০% ৩য় শ্রেণীর (বায়ুর গতিবেগ >৩৩ মি/সে), চাপ <৯৭০ হেক্টোপ্যাসকেল) ছিল। ১৯৯৭ এবং ২০০৫ সালের মধ্যে ঘূর্ণিঝড় আঘাত হানার হার হ্রাস পেয়ে প্রতি বছর ১.৫ হয়ে যায় (মোট ১২টি)।
মডেলিং বিশ্লেষণে দেখা গেছে যে, জলবায়ু পরিবর্তন ২০১৬ সালের মার্চ মাসে কোরাল সাগরের উপরিভাগের পানি স্বাভাবিকের চেয়ে রেকর্ড ভাঙা ১৭৫ গুণ বেশি তাপমাত্রা ছাড়িয়ে যাওয়ার সম্ভাবনা তৈরি করেছিল যা সূর্যালোকে প্রবাল-প্রাচীরকে ঝলসে ফ্যাকাশে করে দেয়।
বায়ুপ্রবাহ
কোরাল সাগরের বাতাস ঋতু, দ্রাঘিমাংশ এবং অক্ষাংশ দ্বারা শ্রেণিবদ্ধ করা যেতে পারে। দক্ষিণ-পূর্বের বাণিজ্যিক বায়ু সমস্ত সমুদ্র অঞ্চল এবং সমস্ত ঋতুতে বিশেষত ১৫৫° পূর্ব-এর মধ্যরেখার পশ্চিমে অবস্থিত ২০° দক্ষিণ এবং ২৫° দক্ষিণ এর মধ্যে আধিপত্য বিস্তার করে থাকে। তবে সেপ্টেম্বর থেকে ডিসেম্বর মাসের মধ্যে দক্ষিণ-পূর্বের এই বাণিজ্যিক বায়ু এই অঞ্চলে উত্তর ও উত্তর-পশ্চিম বায়ুতে পরিবর্তিত হয় এবং মে-আগস্টে বেশিরভাগ সময় দক্ষিণ-পশ্চিম অভিমুখে থাকে। ১৫৫° পূর্ব এর পশ্চিমে, গেইল বায়ু জানুয়ারী থেকে আগস্টের মধ্যে বেশি প্রবাহিত হয় এবং সেপ্টেম্বর-ডিসেম্বর মাসে কম প্রবাহিত হয়।
জানুয়ারীতে, উত্তর-পশ্চিম মৌসুমী বায়ু ১৫০° পূর্ব মধ্যরেখার পশ্চিমে অবস্থিত ১৫° দক্ষিণ ও ২০° দক্ষিণ রেখার সমান্তরালে প্রবাহিত হয়। জুন-আগস্ট ব্যতীত এই অঞ্চলে বছরের বেশিরভাগ সময় গেইল বায়ুর প্রবাহ বিরল, যখন প্রতি মাসে কয়েক দিন দক্ষিণ-পূর্বে প্রবল বায়ু প্রবাহিত হতে দেখা যায়।
দক্ষিণ-পূর্বের বাণিজ্যিক বায়ু প্রবাহগুলো মার্চ এবং নভেম্বরের মধ্যকালীন সময়ে ১৫° দক্ষিণ রেখার উত্তরেও বেশ শক্তিশালী থাকে। ডিসেম্বরে পশ্চিমা বাতাসে এবং জানুয়ারী-ফেব্রুয়ারিতে উত্তর ও উত্তর-পশ্চিম বায়ু প্রবাহতে দুর্বল হয়ে যায় এবং প্রায়শই পরিবর্তিত হয়।
উদ্ভিদ
কোরাল সাগরের অস্ট্রেলীয় তীরের বেশিরভাগ অংশ বালুর তৈরি। উল্লেখযোগ্য প্রবাল মজুত সরবরাহের জন্য জিবিআর খুব দূরে অবস্থিত, তবে এটি সাগরের ঢেউ থেকে কার্যকরভাবে উপকূলকে সুরক্ষা প্রদান করে। ফলস্বরূপ, স্থলের বেশিরভাগ গাছপালা সমুদ্রের ছড়িয়ে পড়ছে, এবং উপকূলীয় জল সবুজ শেওলা গুলির মতো অন্তর্জলীয় উদ্ভিদ সমৃদ্ধ [ সামুদ্রিক-ঘাসের সর্বাধিক সাধারণ গণ হলো হ্যালোফিলা এবং হ্যালোডুল।
জিবিআর এর দ্বীপগুলিতে ২ হাজারেরও বেশি উদ্ভিদ প্রজাতি রয়েছে এবং এর মধ্যে তিনটি স্থানীয় প্রজাতি রয়েছে। এর উত্তরাঞ্চলের দ্বীপগুলিতে ৩০০-৩৫০ টি উদ্ভিদ প্রজাতি রয়েছে যা সাধারণত কাষ্ঠল হিসাবে দেখা যায়, অন্যদিকে দক্ষিণের দ্বীপগুলিতে ২০০ টি উদ্ভিদ প্রজাতি রয়েছে যা আরও মূলত গুল্মজাতীয়; হিটসুন্ডে অঞ্চলটি সর্বাধিক বৈচিত্র্যময়, যেখানে মোট ১,১৪১ প্রজাতির উদ্ভিদ রয়েছে। গাছপালা সাধারণত পাখির দ্বারা বিস্তার লাভ করে।
প্রাণী
সমুদ্রটিতে বিভিন্ন প্রজাতির অ্যানিমোন, স্পঞ্জ, কেঁচো (উদাহরণস্বরূপ, ছবিতে প্রদর্শিত স্পিরোব্রংকাস জাইগ্যানটিয়াস), গ্যাস্ট্রোপডস, গলদা চিংড়ি, চিংড়ি এবং কাঁকড়া রয়েছে। লাল শৈবাল লিথোথামনিয়ন এবং পোরোলিথন অনেক প্রবাল বেগুনি-লাল রঙে রাঙিয়ে তোলে এবং সবুজ শৈবাল হ্যালিমেদা সমুদ্র জুড়ে পাওয়া যায়। উপকূলীয় এলাকায় প্রায় ৩০-৪০ প্রজাতির গাছপালা রয়েছে এবং সমুদ্রের উত্তরাঞ্চলে লবনাক্ত জলাভূমির বন দেখতে পাওয়া যায়। উভয় শক্ত প্রবাল এবং নরম প্রবাল উভয় ধরনেরই চার শতাধিক প্রবাল প্রজাতির দেখা মেলে এই অঞ্চলে। এই স্পন গেমেটের বেশিরভাগ অংশ, বসন্ত এবং গ্রীষ্মের ক্রমবর্ধমান সমুদ্রের তাপমাত্রা বৃদ্ধি, চন্দ্রচক্র এবং দিবাচক্র দ্বারা উদ্দীপ্ত মহা স্পনিং সংঘটনকালে প্রজনন করে। অভ্যন্তরীণ জিবিআর-এর রিফগুলি অক্টোবরে পূর্ণিমার পরের সপ্তাহে উত্থিত হয়, এবং বাইরের রীফগুলি নভেম্বর এবং ডিসেম্বরে উত্থিত হয়। এর সাধারণ নরম প্রবালগুলি ৩৬ টি গণের অন্তর্ভুক্ত। সমগ্র রিফ জুড়ে ১৫০০ এরও বেশি মাছের প্রজাতি রয়েছে। পাঁচশ প্রজাতির সামুদ্রিক শৈবাল বা সামুদ্রিক আগাছা রীফের উপরে বসবাস করে, যার অন্তর্ভুক্ত রয়েছে হালিমেডা প্রজাতির তেরটি প্রজাতি, যা স্তুপাকারে ১০০ মিটার (১১০ ইয়ার্ড) প্রশস্ত  ক্যালসিয়াম-কার্বনেট জমা করে এবং তাদের পৃষ্ঠের উপরে বাস্তুতন্ত্রের একটি ক্ষুদ্র প্রতিরূপ তৈরি করে যাকে তুলনা করা হয়েছে বৃষ্টি অরণ্যের আচ্ছাদনের সাথে।
কাঁটার মুকুট তারামাছ (অ্যাক্যান্থ্যাস্টার প্ল্যানসি) হল রিফের প্রধান শিকারী, কারণ এটি প্রবাল পলিপগুলির উপরে উঠে সেগুলোকে শিকার করে; শিকার করার জন্য উদরীয় পৃষ্ঠ পলিপিগুলোর সাথে সংযুক্ত করে এবং তরল টিস্যু শোষণের জন্য পাচীয় এনজাইমগুলি নিঃসরণ করে। একটি নির্দিষ্ট প্রাপ্তবয়স্ক কাঁটার-মুকুট তারামাছ প্রতি বছর ৬ বর্গমিটার অবধি রিফ খেতে পারে। ২০০০ সালে, এই প্রাণীটির প্রাদুর্ভাব নির্দিষ্ট কিছু নমুনা রিফে বসবাস করা ৬৬% জীবন্ত প্রবালের ক্ষতি সাধন করে। জলের গুণমানের পরিবর্তন এবং প্রাকৃতিক শিকারিদের অত্যধিক মাছ শিকার যেমন দানব ট্রাইটনের মতো শিকারী প্রাণীগুলি কাঁটার-মুকুট তারামাছের সংখ্যা বৃদ্ধিতে অবদান রাখতে পারে।
ডোয়ার্ফ মিন্কি তিমি, ইন্দো-প্যাসিফিক হ্যাম্পব্যাক ডলফিন, হাম্পব্যাক তিমি এবং ডুগং সহ কমপক্ষে ৩০ প্রজাতির তিমি, ডলফিন এবং পরপইজ রয়েছে। ছয় প্রজাতির সামুদ্রিক কচ্ছপ জিবিআর-য়ে প্রজনন করে: যেমন, সবুজ সামুদ্রিক কচ্ছপ, লেদার ব্যাক সামুদ্রিক কচ্ছপ, হক্সবিল টার্টল, লগারহেড সামুদ্রিক কচ্ছপ, ফ্ল্যাটব্যাক টার্টল এবং জলপাই রঙা রাডলি অন্যতম।
২০০ প্রজাতির বেশি পাখি (সমুদ্রের পাখির ২২ প্রজাতি এবং স্থলজ পাখির ৩২ প্রজাতি সহ) দ্বীপ এবং রিফগুলিতে বাসা বা আশ্রয়স্থল পরিদর্শন করে, যার মধ্যে শ্বেত-উদর সামুদ্রিক ঈগল এবং রোসেইট টার্ন অন্যতম। বাসা বাঁধার বেশিরভাগ স্থানগুলি জিবিআর-এর উত্তর এবং দক্ষিণ অঞ্চলের দ্বীপগুলিতে অবস্থিত, যেখানে ১৪-১৭ লক্ষ পাখি বংশবৃদ্ধির জন্য একত্রিত হয়ে থাকে।
ল্যাটিকুডা কলুব্রিনা (চিত্রে প্রদর্শিত) সহ সতেরোটি প্রজাতির সামুদ্রিক সাপ জিবিআর-এর উষ্ম পানিতে ৫০ মিটার (১৬০ ফুট) গভীর অবধি বাস করে এবং উত্তরাঞ্চলের চেয়ে দক্ষিণে বেশি দেখা যায়; এগুলির কোনওটিই স্থানীয় প্রজাতি বা বিপন্ন নয়। এর মধ্যে অনেকগুলি সাপের বিষ অত্যন্ত বিষাক্ত; উদাহরণস্বরূপ, আইপিসুরাস ডুবুইসি কে বিশ্বের সবচেয়ে বিষাক্ত সামুদ্রিক সাপ হিসাবে বিবেচনা করা হয়।
ক্লাউনফিশ (অ্যাম্ফিপ্রিয়নিনেই), লাল ব্যাস (লুটজানাস বোহার), লাল গলা সম্রাট (লেথ্রিনাস মিনিয়েটাস), প্রবাল ট্রাউট (প্লেকট্রোপমাস লেপার্ডাস) এবং বেশ কয়েকটি প্রজাতির স্ন্যাপার (লুটজানিডেই) সহ আরও ১,৫০০ টিরও বেশি প্রজাতির মাছ রয়েছে। ঊনপঞ্চাশ প্রজাতির মহা স্পনিং পদ্ধতিতে বংশবিস্তার করে এবং অন্যান্য চৌষট্টি প্রজাতি তাদের পরিসীমাতে অন্য কোথাও ছড়িয়ে গিয়ে বংশবিস্তার করে। সর্বোচ্চ মোট দৈর্ঘ্য ০.৮৪ সেন্টিমিটার (০.৩৩ ইঞ্চি) এর দরুন শিন্ডলারিয়ার ব্রাভিপিঙ্গুইস, যা জিবিআর এবং অস্প্রে রিফের একটি স্থানীয় প্রজাতি, চেনা জানার মধ্যে সবচেয়ে ছোট মাছ এবং মেরুদণ্ডি প্রাণীর মধ্যে অন্যতম। রিফ সিস্টেমে অ্যাসিডিসিয়া-এর কমপক্ষে ৩৩০ প্রজাতির রয়েছে যার ব্যাস ১-১০ সেন্টিমিটার মাত্র (০.৪-৪ ইঞ্চি) হয়ে থাকে। ব্রাইওজোয়ান-এর ৩০০ থেকে ৫০০ প্রজাতি রিফটিতে বাস করে।
নোনা জলের কুমির উপকূলের ম্যানগ্রোভ এবং লবনাক্ত জলাভূমিতে বাস করে। প্রায় ১২০০ প্রজাতির হাঙ্গর, স্টিং-রে, স্কেট বা চিম্যারা জিবিআর-য়ে বাস করে। এছাড়াও প্রায় ৫০০০ প্রজাতির মলাস্কাও ছাড়াও বাস করে, যার অন্তর্ভুক্ত রয়েছে দানবীয় ক্ল্যাম এবং বিভিন্ন ধরনের নুডিব্রান্স এবং শঙ্কু শামুক।
৪৪৩ টি স্বতন্ত্র হাঙ্গরের উপর পরিচালিত একটি সমীক্ষা হতে কোরাল সাগরের অস্ট্রেলীয় প্রান্তে হাঙ্গরের প্রজাতি সমূহের বিস্তৃতির নিম্নোক্ত ধারণা পাওয়া যায়: ধূসর রিফ হাঙ্গর (কারকারিনাস অ্যাম্ব্লিরিঙ্কোস, ৬৯%), শ্বেত রিফ হাঙ্গর (ট্রায়েনোডন ওবেসাস, ২১%), সিলভারটিপ হাঙ্গর (কারকারিনাস আলবিমারগিনাটাস, ১০%), টাইগার হাঙর (গালিওসার্ডো কুভিয়ার, <১%) এবং বৃহৎ হাতুড়িমাথা (স্ফীর্না মোকাররান, <১%)। কোরাল সাগরের রিফগুলিতে মিথস্ক্রিয়ার হার (ফ্রি ডাইভিং) প্রতি ঘণ্টায় কয়েকটি থেকে ২৬ টি হাঙ্গর পর্যন্ত ছিল। বিরল প্রজাতির এটমোপটেরাস ডিসলিনেটাস হাঙ্গর কোরাল সাগরের কেন্দ্রীয় অংশের স্থানীয় প্রজাতি। এটিকে মহাদেশীয় ডালের কাছাকাছি বা কাছাকাছি অঞ্চলে ৫৯০-৭০০ মিটার গভীরতায় বিচরণ করতে দেখা গেছে।
মানুষের কমর্কান্ড
কোরাল সাগরের উপকূলীয় অঞ্চলগুলিতে কমপক্ষে ৪০,০০০ বছর আগে উত্তর দ্বীপপুঞ্জের মধ্য দিয়ে আগত প্রাগৈতিহাসিক মানবদল বসবাস করে। এই আদিবাসী উপজাতিগুলি দলভঙ্গ হয়ে পার্শবর্তী বিভিন্ন অঞ্চলে ছড়িয়ে ছিটিয়ে পড়েছে এবং বর্তমানে কেবলমাত্র জিবিআর এর আশেপাশে প্রায় ৭০ টি দল বাস করে।
নৌযাত্রা দীর্ঘকাল ধরে কোরাল সাগরে একটি ঐতিহ্যবাহী মানবিক ক্রিয়াকলাপ এবং কেবল কুইন্সল্যান্ড উপকূলেই ১০ টি প্রধান বন্দর রয়েছে। ২০০৭ সালে এই অঞ্চলে ৩,৫০০ টিরও বেশি জাহাজ চলাচল করেছিল, কয়লা, চিনি, লোহা আকরিক, কাঠ, তেল, রাসায়নিক, গবাদি পশু এবং অন্যান্য পণ্য পরিবহনে ৯,৭০০ এরও বেশি বার জাহাজগুলো ভ্রমণ করেছিল। এই সাগরে প্রবাল প্রাচীরের আধিক্য যানবাহন চলাচলে বাধা দেয়, এবং ১৯৯০ ও ২০০৭ সালের মধ্যে কেবল জিবিআর-এ প্রতি বছর প্রায় ৫০-৬০টি দুর্ঘটনা ঘটার খবর পাওয়া গিয়েছিলো।
সমুদ্রের অন্যান্য অর্থনৈতিক ক্রিয়াকলাপগুলির মধ্যে পাপুয়ার উপসাগরীয় অঞ্চলে পেট্রোলিয়াম মজুত অনুসন্ধান এবং মৎস আহরণ অন্তর্ভুক্ত রয়েছে। এই সমুদ্রটিও একটি জনপ্রিয় পর্যটন কেন্দ্র। ২০০৬-২০০৭ সালে, জিবিআর-এ পর্যটন অস্ট্রেলিয়ান অর্থনীতিতে ৫১০ কোটি অস্ট্রেলীয় ডলারের অবদান রেখেছিল। পর্যটকদের বেশিরভাগই বিদেশী বা অস্ট্রেলিয়ার প্রত্যন্ত অঞ্চল থেকে আগত, যা স্থানীয় অর্থনীতিতে প্রায় ১৫.৩ কোটি অস্ট্রেলীয় ডলারের অবদান রেখেছে। বিশেষত, ২০০৮ সালে কুইন্সল্যান্ডের বাসিন্দারা ১২ মাসে কোরাল সাগরের প্রবাল-প্রাচীরগুলিতে প্রায় ১.৪৬ কোটি বার পরিদর্শন করেছিলেন। পরিবেশের উপর পর্যটনগত প্রভাব নিয়ে ক্রমবর্ধমান উদ্বেগ ফলে ১৯৭৫ সালে গ্রেট ব্যারিয়ার রিফ মেরিন পার্ক প্রতিষ্ঠা করা হয়েছিল। এছাড়াও ছোট ছোট রাষ্ট্রীয় ও জাতীয় উদ্যান রয়েছে।১৯৮১ সালে গ্রেট ব্যারিয়ার রিফকে ইউনেস্কো বিশ্ব ঐতিহ্য হিসাবে ঘোষণা করেছিল। ২০০৪ এর মাঝামাঝি থেকে, জিবিআর মেরিন পার্কের আনুমানিক এক তৃতীয়াংশ লিখিত অনুমতি ছাড়াই মাছ ধরা সহ কোনও প্রকারের প্রজাতি অপসারণের মতো হুমকি থেকে সুরক্ষিত।
১৯২৩ সালে এই ইঙ্গিত দেওয়া হয়েছিল যে গ্রেট ব্যারিয়ার রিফটিতে বৃহৎ একটি তেল ভান্ডার রয়েছে। ১৯৫৭ সালের কমনওয়েলথ পেট্রোলিয়াম অনুসন্ধান ভর্তুকি আইনের পরে কুইন্সল্যান্ডে হাইড্রোকার্বন অনুসন্ধান বৃদ্ধি পেয়েছিল, ১৯৫৯ সালে দক্ষিণের গ্রেট ব্যারিয়ার রিফের রেক আইল্যান্ডে একটি কূপ খনন করা হয়েছিল। ১৯৬০-এর দশকে, ইয়র্ক অন্তরীপের পূর্ব সমুদ্রতীর থেকে প্রিন্সেস শার্লট উপসাগর বরাবর ও কুকটাউনের উপকূল থেকে ফ্র্যাসার দ্বীপ বরাবর পুরো গ্রেট ব্যারিয়ার রিফ ও টরেস প্রণালী জুড়ে তেল ও গ্যাসের খনন প্রসঙ্গে অনুসন্ধান করা হয়েছিল। ১৯৬০ এর দশকের শেষের দিকে, ক্যাপ্রিকর্ন চ্যানেলের রেক দ্বীপের কাছে এবং টরেস প্রণালী র ড্যার্নলি দ্বীপের নিকটে অনুসন্ধানমূলক আরো তেলের কূপ খনন করা হয়েছিল, তবে কোনও আশানুরূপ ফলাফল পাওয়া যায় নি। ১৯৭০-এর দশকে তেল ছড়িয়ে পড়ার বিষয়ে উদ্বেগ প্রকাশ করে অস্ট্রেলিয়া সরকার জিবিআর-এ পেট্রোলিয়াম খনন নিষিদ্ধ করেছিল। তবুও জাহাজ দুর্ঘটনার কারণে তেল ছড়িয়ে পড়ার বিষয়টি এখনও পরিবেশের জন্য হুমকিস্বরূপ, ১৯৮৭ এবং ২০০২ সালের মধ্যে দুর্ঘটনাকবলিত মোট ২৮২টি জাহাজ হতে তেল ছড়িয়ে পড়ে।
কুইন্সল্যান্ডের উপকূলে কেয়ার্নস, টাউনসভিল, ম্যাকে, রকহ্যাম্পটন, বুন্ডাবার্গ, সানশাইন কোস্ট এর মতো নগরী এবং গ্ল্যাডস্টোনে র মতো শিল্প নগরী রয়েছে, যা সমুদ্রকে অনিবার্যভাবে দূষিত করে। প্রায় ত্রিশটি নদী এবং শত শত ছোট ছোট খালের মাধ্যমে পলল, কীটনাশক এবং শিল্প বর্জ্য সমৃদ্ধ মহাদেশীয় জল এই সাগরে পতিত হয়ে। পানির ঢল বিশেষত কেইর্নসের দক্ষিণে এই অঞ্চলে সংঘঠিত হতে দেখা যায় কারণ এই অঞ্চলে  প্রতি বছর ৪২০০ মিমি পর্যন্ত বৃষ্টিপাত হতে পারে। সমুদ্র দূষণের প্রায় ৯০% জমি চাষ সংক্রান্ত কাজ থেকে উদ্ভূত হয়। এই অঞ্চলটিতে ক্রমাগত নগরায়ন অব্যাহত রয়েছে, যার ফলে ২০২৬ সালের মধ্যে জনসংখ্যা ৪০% বৃদ্ধি পাবে বলে আশা করা হচ্ছে। ফলস্বরূপ, উপকূলীয় জলাভূমির ৭০-৯০% বিগত দশকগুলিতে বিলীন হয়ে গেছে এবং অনেকগুলি উদ্ভিদ প্রজাতি বিপন্ন হয়ে পড়েছে।
২০১০ সালের ৩রা এপ্রিল, চীনা জাহাজ শেন নেং-১ 950 টন তেল বহন করে অস্ট্রেলিয়ার মধ্য কুইন্সল্যান্ডের রকহ্যাম্পটনের পূর্বদিকে দ্রুত গতিতে গমন করে, যার ফলে গ্রেট ব্যারিয়ার রিফ তেল ছড়িয়ে পড়ে এবং এটিই হলো জিবিআর এবং কোরাল সাগরে এখনও অবধি কোরালের সবচেয়ে বেশি ক্ষতি সাধন। তেলের চিহ্নযুক্ত অঞ্চলটি প্রায় ৩ কিলোমিটার (১.৯ মাইল) দীর্ঘ এবং ২৫০মিটার (৮২০ ফুট) প্রশস্ত এবং এর কিছু অংশ সামুদ্রিক জীবন থেকে সম্পূর্ণরূপে বঞ্চিত হয়ে পড়েছে। এমন আশংকা রয়েছে যে এখানে দীর্ঘমেয়াদী ক্ষতি হতে পারে এবং এই রিফটি পুনরুদ্ধার করতে ১০ থেকে ২০ বছর সময় লাগবে। ১৩ ই এপ্রিল ২০১০-এর মধ্যে তেল ও আলকাতরার গোলাগুলি নর্থ-ওয়েস্ট দ্বীপের সৈকতে ভাসতে ভাসতে এসেছিল,যা বিভিন্ন পাখির প্রজনন  এবং কচ্ছপের বাসা বাঁধার একটি উল্লেখযোগ্য স্থান।
পরিবেশবাদী ১০ টি এনজিও-এর একটি দল প্রজেক্ট আওয়ার কোরাল সি ক্যাম্পেইন নামের একটি জোট হিসাবে একত্রিত হয়ে সরকারকে একটি খুব বড় সুরক্ষিত কোরাল সি মেরিন পার্ক তৈরি করতে বলেছে। ২০১১ সালের নভেম্বরে অস্ট্রেলিয়া সরকার ঘোষণা করে যে একটি ৯,৮৯,৮৪২ বর্গকিলোমিটার (৩,৮২,১৮০ বর্গ মাইল) সুরক্ষিত এলাকা পরিকল্পনা করা হয়েছিল এবং অনুমোদনের জন্য মুলতুবি রয়েছে।
পাকিস্তানের হাই কমিশন, নতুন দিল্লী
নতুন দিল্লীতে অবস্থিত পাকিস্তানের হাই কমিশন বলতে ভারতে অবস্থিত পাকিস্তানের কূটনৈতিক মিশনকে বোঝায়। ভারতে নিযুক্ত পাকিস্তানের বর্তমান হাই কমিশনার হচ্ছেন সোহেইল মাহমুদ।
অবস্থান
এই হাই কমিশনটি নং- ২/৫০-জি, শান্তিপথ, চাণক্যপুরী, নতুন দিল্লীতে অবস্থিত।
ইতিহাস
এই ভবনটিতে মিনার এবং একটি নীল গম্বুজ সহ স্বতন্ত্র ইসলামি বৈশিষ্ট্য পরিলক্ষিত হয়। ২০১৩ সালের আগস্ট মাসে, হাই কমিশনটিতে বিক্ষোভরত জনতা আক্রমণ চালায়। বর্তমানে মিশনটিতে ৯৮ জন কর্মকর্তা নিয়োজিত আছেন।
মেলবোর্ন বিমানবন্দর
মেলবোর্ন বিমানবন্দর হল মেলবোর্ন শহরকে পরিসেবা প্রদানকারী প্রধান বিমানবন্দর এবং এটি অস্ট্রেলিয়ার দ্বিতীয় ব্যাস্ততম বিমানবন্দর। এটি এডিসন বিমানবন্দরের নিকটে ১৯৭০ সালে এসেডন বিমানবন্দরের বদলে চালু করা হয়। মেলবোর্ন বিমানবন্দর মেলবোর্ন মেট্রোপলিটন এলাকায় বিমান পরিবহন সেবা প্রদানকারী চারটি বিমানবন্দরের মধ্যে প্রধান আন্তর্জাতিক বিমানবন্দর, অন্য আরেকটি আন্তর্জাতিক হল অ্যভেলন বিমানবন্দর।
বিমানবন্দরে চার টার্মিনাল রয়েছে; একটি আন্তর্জাতিক টার্মিনাল, দুটি আভ্যন্তরীণ টার্মিনাল এবং এক বাজেট আভ্যন্তরীণ টার্মিনাল। এটি মেলবোর্ন শহরের কেন্দ্রস্থল থেকে ২৩ কিলোমিটার (১৪ মাইল) উত্তর পশ্চিমে তুল্লামেরিন উপশহর এলাকায় অবস্থিত। বিমানবন্দরটির নিজস্ব উপশহর এবং পোস্টকোড রয়েছে — মেলবোর্ন বিমানবন্দর, ভিক্টোরিয়া (পোস্টকোড ৩০৪৫)।
২০১৬-২০১৭ সালে ২ কোটি ৫০ লক্ষ আভ্যন্তরীণ যাত্রী এবং ১ কোটি আন্তর্জাতিক যাত্রী এ বিমানবন্দর ব্যবহার করেছে। মেলবোর্ন - সিডনি বিমানপথ বিশ্বের দ্বিতীয় বৃহত্তম যাত্রী পরিবহনকারী বিমানপথ। বিমানবন্দর থেকে ৩৩টি আভ্যন্তরীণ গন্তব্যস্থল এবং প্যাসিফিক, ইউরোপ, এশিয়া, উত্তর আমেরিকা এবং দক্ষিণ আমেরিকা এ যাওয়ার সরাসরি ফ্লাইট রয়েছে।
ইতিহাস
মেলবোর্ন বিমানবন্দর চালুর পূর্বে মেলবোর্নের প্রধান বিমানবন্দর ছিল এসেনডন বিমানবন্দর, যা ১৯৫০ সালে আন্তর্জাতিক বিমানবন্দর হিসেবে প্রতিষ্ঠিত হয়। ১৯৫০-এর দশকের মাঝামাঝি সময়ে ১০,০০০ জনেরও বেশি যাত্রী এসেনডন বিমানবন্দর ব্যবহার করছিলেন এবং এর সীমাবদ্ধতা স্পষ্ট হতে শুরু করেছিল।  বিমান ভ্রমণের ক্রমবর্ধমান চাহিদা মেটাতে এসেনডনের সুবিধাগুলি অপর্যাপ্ত ছিল; রানওয়ে বিমান পরিচালনা করার জন্য খুব ছোট ছিল এবং টার্মিনালগুলি যাত্রীদের বৃদ্ধি পরিচালনা করতে ব্যর্থ হয়েছিল। ১৯৫০-এর দশকের মাঝামাঝি সময়ে উত্তর হ্যাঙ্গারের দিকে একটি ওভারফ্লো আন্তর্জাতিক টার্মিনাল নির্মাণ করা হয়। বিমানবন্দরের চারদিকে আবাসিক এলাকা হ‌ওয়ায় বিমানবন্দরকে প্রসারিত করা যায়নি।
১৯৫৮ সালের ফেব্রুয়ারিতে এসেডেননের পরিবর্তে একটি প্রতিস্থাপনের সন্ধানে, মেলবোর্নের বেসামরিক বিমানচালনার প্রয়োজনগুলি মূল্যায়ন করার জন্য একটি প্যানেল নিযুক্ত করা হয়েছিল। ১৯৫৯ সালে, কমনওয়েলথ সরকার তখনও-গ্রামীণ তুল্লামেরিনে ৫,৩০০ হেক্টর (১৩,০০০ একর) তৃণভূমি গ্রহণ করে। অবশেষে ১৯৫৯ সালে ঘোষণা করা হয় যে, তুল্লামেরিনে নতুন বিমানবন্দর করা হবে। পর্বতীতে ১৯৬২ সালের ২৭ নভেম্বর প্রধানমন্ত্রী রবার্ট মেনজিস ৪৫ মিলিয়ন অস্ট্রেলীয় ডলার ব্যয়ে ৫ বছর মেয়াদি পরিকল্পনার কথা ঘোষণা করেন।
টার্মিনাল
মেলবোর্ন বিমানবন্দরের টার্মিনালগুলিতে ৬৮টি গেট রয়েছে: ৫৩টি আভ্যন্তরীণ এবং ১৫টি আন্তর্জাতিক। সাউদার্ন মালবাহী এপ্রনে পাঁচটি ডেডিকেটেড মালবাহী পার্কিং রয়েছে। বর্তমান টার্মিনাল নাম্বারিং পদ্ধতিটি ২০১৫ সালের জুলাইয়ে চালু হয়েছিল; যা পূর্বে কোয়ান্টাস ডমেস্টিক, আন্তর্জাতিক এবং দক্ষিণ (পূর্বে অ্যাসেট ডোমেস্টিক) নামে পরিচিত ছিল।
অপারেশন
মেলবোর্ন বিমানবন্দর অস্ট্রেলিয়ার দ্বিতীয় ব্যস্ততম বিমানবন্দর। বিমানবন্দরটি কারফিউমুক্ত এবং দিনে ২৪ ঘণ্টা কার্যক্রম পরিচালনা করে, যদিও সকাল দুইটা থেকে সকাল চারটার মধ্যে, মালবাহী বিমান যাত্রীবাহী বিমানের তুলনায় বেশি জনপ্রিয়। ২০০৪ সালে পরিবেশগত ব্যবস্থাপনা সিস্টেমগুলি আইএসও ১৪০০১ হিসাবে স্বীকৃত হয়েছিল, যা বিশ্বের সেরা অনুশীলন স্ট্যান্ডার্ড, এটি অস্ট্রেলিয়ার প্রথম বিমানবন্দর যে এই জাতীয় অনুমোদন লাভ করেছে।
বাংলাদেশ এমএইচএম স্কুল অ্যান্ড কলেজ
বাংলাদেশ মাশুর-উল-হক মেমোরিয়াল হাই স্কুল অ্যান্ড কলেজ, যা সাধারণত বাংলাদেশ এমএইচএম স্কুল নামে পরিচিত, কাতারে বাংলাদেশ দূতাবাস দ্বারা পরিচালিত একটি বেসরকারি প্রতিষ্ঠান।
প্রতিষ্ঠানটি ঢাকার ইন্টারমিডিয়েট অ্যান্ড সেকেন্ডারি এডুকেশন বোর্ডের (বিআইএসই) অধীনে বাংলাদেশের জাতীয় পাঠ্যক্রম অনুসরণ করে।
ইতিহাস
এটি ১৯৭৯ সালে প্রতিষ্ঠিত হয়।
২০০৫ সালে ঢাকার বিআইএসই-এর চেয়ারপারসন অধ্যাপক ড. শাহেদা ওবায়েদ বলেছেন যে ম্যানেজিং কমিটির সেটআপটি বিআইএসই নিয়মের অধীনে আইনী নয় এবং এটি বাতিল করা উচিত। বিআইএসই আরও বলেছে যে বিআইএসই অনুমোদন ছাড়া কোনো শিক্ষককে চাকরিচ্যুত করা যাবে না। এমএইচএমের অধ্যক্ষ দুই জনপ্রিয় শিক্ষককে চাকরিচ্যুত করার পর বিতর্কের সৃষ্টি হয়।
স্কুলটি ২০০৬ সালে সংস্কার করা হয়।
পরিবহন
এই স্কুলটি ছাত্রদের আরামদায়ক এবং সুবিধার জন্য নিজস্ব পরিবহন ব্যবহার করে না। স্কুল স্কুল বাসের একটি বহর বজায় রাখে।  স্কুলে ৩৫ টির বেশি বাস ছিল, যার মধ্যে তিনটি সম্প্রতি অধিগ্রহণ করা হয়েছে।
ছাত্রের সংখ্যা
স্কুলে প্রায় ৩০০০ থেকে ৪০০০ ছাত্র ছিল। এটি কাতারে প্রবাসী বাংলাদেশিদের সেবা দেয়।
প্রথম হরিশচন্দ্র শেখর
প্রথম হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছাব্বিশতম রাজা ছিলেন।
সংক্ষিপ্ত পরিচিতি
প্রথম হরিশচন্দ্র শেখর পঞ্চকোট রাজ্য শাসনকারী শেখর রাজবংশের পঁচিশতম রাজা দুর্য্যোধন শেখরের পুত্র ছিলেন। তিনি ৭৮৫ খ্রিষ্টাব্দ হতে ৮১৫ খ্রিষ্টাব্দ পর্য্যন্ত রাজ্য শাসন করেন। প্রথম বৈদ্যনাথ শেখর, বিক্রম শেখর ও উমরাও শেখর নামক তার তিন পুত্র ছিল।
এনওয়াইসি কনডম
এনওয়াইসি কনডম হল একটি পুরুষদের কনডম যা নিউ ইয়র্ক সিটি ডিপার্টমেন্ট অফ হেলথ অ্যান্ড মেন্টাল হাইজিনের এনওয়াইসি কনডম অ্যাভাইলেবিলিটি প্রোগ্রাম (এনওয়াইসিএপি) দ্বারা দেওয়া হয়। প্রোগ্রামটি বিনামূল্যে নিরাপদ যৌন পণ্য (পুরুষদের কনডম, মহিলাদের কনডম এবং ব্যক্তিগত লুব্রিকেন্ট সহ) বিতরণ করে।
এনওয়াইসি কনডম মার্কিন যুক্তরাষ্ট্রের প্রথম পৌরসভা ব্র্যান্ডেড কনডম।
যাত্রা শুরু
এনওয়াইসি কনডমটি ভ্যালেন্টাইনস ডে, ২০০৭-এ একটি অত্যন্ত সফল শহরব্যাপী মিডিয়া প্রচারাভিযানের মাধ্যমে চালু করা হয়েছিল যার মধ্যে রয়েছে দ্বিভাষিক পাতাল রেল বিজ্ঞাপন, রেডিও স্পটস, ক্লাব সুভারম্ভ পার্টি এবং শহর জুড়ে উচ্চ পথচারী ট্রাফিক স্পটগুলিতে এনওয়াইসি কনডম বিতরণ করে৷
ঊনপঞ্চাশ বাতাস
ঊনপঞ্চাশ বাতাস হচ্ছে ২০২০ সালের একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটির পরিচালনা, কাহিনী, সংলাপ, চিত্রনাট্য, শিল্প নির্দেশনা ও সঙ্গীত পরিচালনা করছেন মাসুদ হাসান উজ্জ্বল এবং রেড অক্টোবরের ব্যানারে প্রযোজনা করেছেন আসিফ হানিফ। চলচ্চিত্রটিতে কেন্দ্রীয় চরিত্রে অভিনয় করেছেন ইমতিয়াজ বর্ষণ ও শার্লিন ফারজানা। এছাড়াও বিভিন্ন গুরুত্বপূর্ণ চরিত্রে অভিনয় করেছেন ইলোরা গহর, মানস বন্দ্যোপাধ্যায়, ইনামুল হক ও ফারিহা শামস সেওতি সহ প্রমুখ।
কাহিনী
নীরা ঢাকা বিশ্ববিদ্যালয়ের ছাত্রী, সে হঠাৎ করে অয়ন নামের এমন এক ছেলের প্রেমে পড়ে যে ওষুধ কোম্পানির বিক্রয় প্রতিনিধি এবং নিম্ন আয়ের পরিবার থেকে আগত; নীরার পারিবারিক স্বচ্ছলতা রয়েছে, অপরদিকে অয়নের শিক্ষাগত যোগ্যতা এবং আয় কম হওয়া সত্ত্বেও, নীরা তাকে ভালোবাসতে শুরু করে।